UNICEF éves jelentés 2014

Az anyagi források megbízható felhasználása

**Az UNICEF bevétele teljes mértékben az állami és magánszektor önkéntes hozzájárulásaiból származik.** A bevételünk rendszeres adományokból és egyéb egyszeri adományokból áll, mely egyes programokhoz kötődik. **2014-ben az UNICEF által gyűjtött összeg elérte az 5 milliárdot**, mely a gyerekek hatalmas és eltérő szükségleteit tükrözi szerte a világon. **Az éves jelentés hangsúlyozza azt a bizalmat, melyet a 135 kormány, kormányközi szervezet és szervezetközi együttműködés fektetett az UNICEF-be, s felsorolja a magánszektor legfőbb hozzájárulóit is** – mint például a Globális Partnerprogramok, Nemzeti Bizottságok, egyéni adományozók és alapítványok. **Az állami szektortól összesen 3.689 milliárd dollár érkezett 2014-ben**, 352 milliárddal több, mint 2013-ban. A **magánszektor hozzájárulóitól pedig 1.397 milliárd dollár 2014-ben**, ami 40 milliárddal kevesebb, mint 2013-ban.

Összességében a 2014-es összjövedelem átlagosan 6.5%-kal magasabb a 2013-asnál, mely a katasztrófa-elhárításra befolyó összegek emelkedésével magyarázható. A rendszeres adományok (*regular resources)* összege elérte az 1.326 milliárd dollárt, míg az egyéb forrásoké (*other resources*) a 3.843 milliárd dollárt. A rendszeres adományok az UNICEF 2014-es jövedelmének 26%-át teszik ki, és összességében 61 milliárd dolláros - 5%-os - növekedést mutatnak 2013-hoz képest. A rendszeres adományok aránya jelentősen csökkent az ezredforduló óta, amikor az UNICEF összjövedelmének közel felét tették ki.

A rendelkezésre álló források (*other resources*) közül a **tematikus célú adományok** (*thematic funding*) számítanak a legrugalmasabbnak: a hosszú távú tervezés, fenntarthatóság, az UNICEF és partnerei tranzakciós költségeinek megtakarítása által a stratégiai programok eredményességét támogatják. 2014-ben a hét stratégiai terv megvalósításához illetve a humanitárius segítségnyújtáshoz összesen körülbelül 340 milliárd dollár tematikus célú adomány folyt be. Ezek az adományok 5%-kal csökkentek 2013-hoz képest, 2014-ben ugyanis kevesebb, mint 9%-kal járult hozzá az elkülönített alaphoz. 2014-ben az UNICEF 1.579 milliárd dollárt gyűjtött humanitárius segítségnyújtásra, mely 19%-kal magasabb, mint 2013-ban. Ez elsősorban az Ebola-járványra reagál, továbbá a Közép-afrikai Köztársaság, Irak, Fülöp-szigetek, Dél-Szudán illetve a Szíriai Arab Köztársaság és a szomszédos országok humanitárius katasztrófáira érkezett adományokkal magyarázható. A humanitárius szükségletek 2014-ben drámaian megemelkedtek, a programok februárban 2,2 milliárd dollárra tervezett költségei az év végére 3,1 milliárdra nőttek. Az UNICEF 2014-ben nagy lépéseket tett azért, hogy átláthatóbbá és elszámoltathatóbbá tegye működését, így megerősítettük a pénzszállítások körüli ellenőrzést és biztosítási rendszert. A 2014-es Nemzetközi Segély-átláthatósági Indexen a 68 szervezetet tartalmazó lista 14. helyét foglaljuk el, „jó” minősítéssel.

Az UNICEF köszönettel tartozik minden partnerének, akik 2014-ben támogatták a szervezetet. Az Önök hozzájárulása mérhető különbséget hozott a legnagyobb szükséget szenvedő gyermekek életébe, szerte a világon.

Világszerte a **rendszeres adományok** (*regular resources*) képezik az UNICEF programjainak alapját. Mivel nem elkülönített célra érkeznek, lehetővé teszik, hogy gyorsan válaszoljunk a legsürgősebb kihívásokra, s innovatív programokba és megközelítésekbe fektessünk. Kerülhet például a Sürgősségi Alapunkba, mely azonnali ellátást és személyzetet küld oda, ahol szükséges, még mielőtt az e célra érkező egyszeri adományok megjönnének. 2014-ban a Sürgősségi Alapunkon keresztül a rendszeres adományok jelentettek ugródeszkát az Ebola-járvány kezelésére Nyugat-Afrikában, a gyerekek gyors védelmére Ukrajnában, segítségszervező mechanizmusokra a Közép-afrikai Köztársaságban és Dél-Szudánban, s az oktatás és védelem szervezésére a Gázai övezet és Palesztina gyermekeinek. A rendszeres adományok alátámasztják az egészségügyi ellátás méltányos körülményeinek megteremtésére irányuló szándékunkat azokban az országokban, ahol nagyszámú gyerek él, s a szegénységi ráta és a gyermekhalandóság magas. Például Bangladesben az UNICEF a rendszeres adományokat használta fel, hogy a kormánnyal együttműködve óvodai ellátást biztosítson a mélyszegénységben élő, nehezen elérhető gyermekek számára. És ez csak néhány példa, mely azt tükrözi, mennyire értékes az Ön rendszeres adománya a világ gyermekei számára.